קווין מקנלי

קווין ר. מקנלי (באנגלית: Kevin R. McNally; נולד ב-25 באפריל 1956) הוא שחקן קולנוע אנגלי.
שיחק כגיבס, יד ימינו של קפטן ג'ק ספארו בסדרת סרטי שודדי הקאריביים.

ביוגרפיה
מקנלי נולד בבריסטול וגדל בברמינגהאם שם למד במספר בתי ספר מקומיים.
בגיל 16 הופיע על במה ב"תיאטרון הרפרטואר", בשנה שלאחר מכן קיבל מלגה מ"האקדמיה המלכותית לאמנות הדרמה" ולמד שם במשך שנתיים.

ב-1976 גילם את דמותו של קסטור בסדרת הטלוויזיה "אני, קלאודיוס".
בקולנוע הופיע בתפקיד קטן בסרט מסדרת "ג'יימס בונד", "המרגלת שאהבה אותי". בהמשך גילם צעיר אירי בסרט הפשע הבריטי "יום שישי הארור". ב-1987 גילם את קן בדרמה הביוגרפית של ריצ'רד אטנבורו, "זעקה לחופש". בסוף שנות ה-90 שיחק בתור פול בדרמה הרומנטית "דלתות מסתובבות", ובתור האס במותחן האקשן "מילכוד" בהפקתו של שון קונרי.
גילם ב-2001 את חבר המפלגה הנאצית ושר החוץ הנאצי מרתין לותר בהפקה הדוקומנטרית המצמררת "הפתרון הסופי" המתעדת את ועידת ואנזה.

מקנלי התפרסם ברחבי העולם בשנת 2003 בפנטזיית ההרפתקאות "שודדי הקאריביים: קללת הפנינה השחורה" בדמותו של הפיראט גיבס, אותו אוסף קפטן ג'ק ספארו (ג'וני דפ) באי טורטוגה, בהמשך הסרט מתגלה כיד ימינו של קפטן ספרו. בנוסף הופיע בשנה זו בתפקיד ראש ממשלת בריטניה בפרודיה על סרטי ג'יימס בונד, "ג'וני אינגליש".

ב-2004 הופיע בתור ג'וזף בוקט, עוזר הבמה הטוען שראה את הפנטום (ג'רארד באטלר) בדרמה המוזיקלית של ג'ואל שומאכר המבוססת על המחזה "פנטום האופרה". עוד סרט מוזיקלי בו השתתף היה "לילה ויום", בתור ג'רלד מארפי. ב-2006 חזר לגלם את גיבס, חברו הנאמן של ג'ק ספארו, בסרט "שודדי הקאריביים: תיבה של איש מת" שגרף למעלה ממילארד דולרים בקופות. בשנה זו שיחק גם בקומדיית המסתורין של וודי אלן, "סקופ", בתור מייק טינסלי. מקנלי חזר לגלם את גיבס בחלק השלישי ב"שודדי הקאריביים", "שודדי הקאריביים: סוף העולם". כן שיחק בדרמת המלחמה ההיסטורית "מבצע ואלקירי", בה גילם את דמותו של קרל פרידריך גרדלר, מבכירי קשר העשרים ביולי.

מקנלי מתגורר בצ'יזוויק. הוא נשוי לשחקנית פיליס לוגן ולהם בן, דייוויד, יליד יוני 1996.

פילמוגרפיה נבחרת 
 המרגלת שאהבה אותי (1977)
 יום שישי הארוך (1980)
 אניגמה (1983)
 רומן בברלין (1985)
 עדיין לא גן עדן (1985)
 זעקה לחופש (1987)
 ספייס וורלד (1997)
 דלתות מסתובבות (1998)
 מלכוד (1999)
 שמיים אדומים (2000)
 הפתרון הסופי (2001)
 עקבי גבוהים וחיים נמוכים (2001)
 ג'וני אינגליש (2003)
 שודדי הקאריביים: קללת הפנינה השחורה (2003)
 לילה ויום (2004)
אתה מת (2004)
 פנטום האופרה (2004)
 בעיה אירית (2005)
 שודדי הקאריביים: תיבה של איש מת (2006)
 סקופ (2006)
הרצח של הנסיכה דיאנה (2007) - סרט טלוויזיה 
 שודדי הקאריביים: סוף העולם (2007)
 מבצע ואלקירי (2008)
 אנקת גבהים (2009) - סרט טלוויזיה
 שודדי הקאריביים: זרמים זרים (2011)
ציידת ראשים (2013)
500 Miles North (2014)
 האיש שידע אינסוף (2016)
 שודדי הקאריביים: נקמתו של סלזאר (2017)
רוברט דה ברוס (2019)

טלוויזיה 
 מקום בצמרת (2012)
 המרגלים של וושינגטון (2014–2015)
 הצוללת (2018)
יקטרינה הגדולה (2019)
תאומות המריבה (2023)

קישורים חיצוניים 

 

שחקני קולנוע וטלוויזיה אנגלים
שחקני תיאטרון אנגלים
חברי התיאטרון המלכותי הלאומי
בוגרי האקדמיה המלכותית לאמנות הדרמה
אנגלים שנולדו ב-1956